पूर्व प्रोफेसर बनवारीलाल शर्मा के निधन पर जताया शोक
0
फर्रुखाबाद: जिला सर्वोदय मण्डल लोक समिति, इण्डियन अगेंस्ट करप्शन एवं सर्वोदय मित्र मण्डल की संयुक्त बैठक में सुप्रसिद्ध चिंतक व पूर्व प्रोफेसर डा0 वनवारीलाल शर्मा के निधन पर शोक व्यक्त किया गया।
डा0 शर्मा के जीवन पर प्रकाश डालते हुए कहा गया कि पूर्व प्रोफेसर का निधन 26 सितम्बर को हो गया था। डा0 शर्मा ने पेरिस यूनीवर्सिटी से डाक्टरेट की उपाधि ग्रहण की और अन्तर्राष्ट्रीय गणित परिषद के 6 वर्ष तक अध्यक्ष भी रहे तथा आजादी बचाओ आंदोलन में राष्ट्रीय संयोजक के रूप में भी काम किया। डा0 शर्मा का जन्म जिला आगरा में टूण्डला के पास बंथल गांव में हुआ था। जिनकी प्राथमिक शिक्षा गांव में तथा आगे की शिक्षा इलाहाबाद में हुई। उन्होंने अपने जीवनकाल में स्वतंत्रता की रक्षा हेतु 19 माह जेल में भी गुजारे और अनेक महत्वपूर्ण पुस्तकें भी लिखीं।
शोक सभा कार्यक्रम में सत्येन्द्र कुमार, एम एस सिद्दीकी, श्रीकृष्ण गुप्ता, गोपालबाबू पुरवार, अतुल शर्मा, सुल्तान सिंह, द्वारिका प्रसाद, भूपेन्द्र, राजाराम वर्मा, लक्ष्मण सिंह एडवोकेट आदि लोग मौजूद रहे।
hin_Deva unk hin_Deva hin_Deva mai_Deva